作者:張九齡
標題:奉和聖制送尚書燕國公赴朔方
內容:宗臣事有徵，廟算在休兵。天與三臺座，人當萬裡城。朔南方偃革，河右暫揚旌。寵錫從仙禁，光華出漢京。山川勤遠略，原隰軫皇情。為奏燻琴唱，仍題寶劍名。聞風六郡伏，計日五戎平。山甫歸應疾，留侯功複成。歌鐘旋可望，衽席豈難行。四牡何時入，吾君憶履聲。